Hasičská jednotka

Hasičská jednotka je organizácia s vycvičeným personálom, vozidlami a zariadením na zdolávanie požiarov a iných núdzových stavov.STN ISO 8421-8 (92 0002) : 2001, Požiarna ochrana. Slovník. Časť 8: Termíny pre hasenie požiarov, záchranné služby a zaobchádzanie s nebezpečnými materiálmi.

 Typológia 
Na základe normy ISO 8421-8: 1990 sa rozlišuje:
 súkromná hasičská jednotka (): „Hasičská jednotka zriadená a financovaná v rámci organizácie na zabezpečenie protipožiarnej ochrany svojho majetku a personálu.“ISO 8421-8: 1990, Fire protection. Vocabulary. Part 8: Terms specific to fire-fighting, rescue services and handling hazardous materials. 8.1.1.14 fire brigade private: „Fire brigade established and financed within an organization to provide fire protection to its own assets and personnel.“ Slovenský preklad citovaný podľa STN ISO 8421-8 (92 0002) : 2001, Požiarna ochrana. Slovník. Časť 8: Termíny pre hasenie požiarov, záchranné služby a zaobchádzanie s nebezpečnými materiálmi.
 verejná hasičská jednotka (): „Hasičská jednotka zriadená zákonom, ktorá vykonáva požiarne zásahy, záchranu osôb a iné núdzové služby a v niektorých prípadoch požiarno-preventívne služby v danom spoločenstve“ISO 8421-8: 1990, Fire protection. Vocabulary. Part 8: Terms specific to fire-fighting, rescue services and handling hazardous materials. 8.1.1.15 fire brigade public: „Fire brigade controlled by statute, which provides fire fighting, rescue, other emergency services and, in some circumstances, fire prevention services to a community.“ Slovenský preklad citovaný podľa STN ISO 8421-8 (92 0002) : 2001, Požiarna ochrana. Slovník. Časť 8: Termíny pre hasenie požiarov, záchranné služby a zaobchádzanie s nebezpečnými materiálmi.

 Slovensko 
Na Slovensko pôsobnosť hasičských jednotiek na úseku ochrany pred požiarmi legislatívne upravuje najmä zákon č. 314/2001 Z. z. o ochrane pred požiarmi. Podrobnosti o organizácií, riadení, odbornej príprave, úlohách a dokumentácií hasičských jednotiek ustanovuje vyhláška Ministerstva vnútra SR č. 611/2006 Z. z. o hasičských jednotkách a interné predpisy.

Slovenská legislatíva rozlišuje nasledovné druhy hasičských jednotiek:
 Hasičský a záchranný zbor (HaZZ),
 hasičská jednotka právnickej osoby a fyzickej osoby–podnikateľa:
 závodný hasičský útvar (ZHÚ),
 závodný hasičský zbor (ZHZ),
 dobrovoľný hasičský zbor obce.

Legislatívna úprava sa vzťahuje aj na hasičské jednotky Ozbrojených síl SR, ozbrojených zborov, ozbrojených bezpečnostných zborov a bezpečnostných služieb, pričom platia obdobné ustanovenia ako pri hasičských jednotkách právnických a fyzických osôb.§ 30 ods. 5 zákona č. 314/2001 Z.z. o ochrane pred požiarmi v znení zákona č. 37/2014 Z. z.

Základnou organizačnou zložkou hasičskej jednotky je družstvo, ktoré tvorí veliteľ a traja až ôsmi hasiči. Dve alebo tri družstvá jednej zmeny tvoria čatu.§ 5 ods. 1 a 2 vyhlášky Ministerstva vnútra Slovenskej republiky č. 611/2006 Z. z. o hasičských jednotkách

 Hasičský a záchranný zbor 

Hasičský a záchranný zbor (HaZZ) je profesionálny hasičský a záchranársky zbor, rozpočtová organizácia Ministerstvo vnútra SR zriadená na základe zákona č. 315/2001 Z. z. o Hasičskom a záchrannom zbore k 1. aprílu 2002. K novembru 2011 v HaZZ pôsobilo okolo 4400 príslušníkov (z toho 3200 zasahujúcich hasičov).

 Hasičské jednotky právnickej osoby a fyzickej osoby–podnikateľa 
 Závodné hasičské útvary 
Právnická osoba a fyzická osoba (podnikateľ) môže zriadiť závodný hasičský útvar (ZHÚ) na zabezpečenie protipožiarnej ochrany svojho majetku a personálu alebo na poskytovanie služieb v rámci koncesovanej živnosti „prevádzkovanie závodného hasičského útvaru“,Koncesované živnosti, skupina 314 (ostatné), por. č. 12, dost. 2014-10-07 na ktorú je potrebné oprávnenie vydané Ministerstvom vnútra SR.§ 17 ods. 1 písm. n) zákona č. 314/2001 Z.z. o ochrane pred požiarmi v znení zákona č. 37/2014 Z. z. O povinnosti zriadiť ZHÚ môže rozhodnúť aj krajské riaditeľstvo HaZZ na základe analýzy nebezpečenstva vzniku požiaru v objektoch právnickej osoby alebo fyzickej osoby, pričom zároveň určí minimálny počet zamestnancov a základné materiálno-technické vybavenie ZHÚ.§ 31 ods. 1 zákona č. 314/2001 Z.z. o ochrane pred požiarmi v znení zákona č. 37/2014 Z. z.

Z uvedeného vyplýva, že ZHÚ sú zriaďované predovšetkým pri rafinériách, chemických a hutníckych továrňach, železniciach, letiskách, prístavoch a pod. Príslušníci ZHÚ vykonávajú činnosť v jednotkách ako svoje zamestnanie.

 Závodné hasičské zbory 
Právnická osoba a fyzická osoba (podnikateľ) zriaďuje závodný hasičský zbor (ZHZ) na zabezpečenie protipožiarnej ochrany svojho majetku a personálu v prípade, ak sa nevyžaduje zriadenie ZHÚ a na vykonanie zásahu nepostačuje zriadenie protipožiarnej hliadky. O povinnosti zriadiť ZHZ môže rozhodnúť aj krajské riaditeľstvo HaZZ na základe analýzy nebezpečenstva vzniku požiaru v objektoch právnickej osoby a fyzickej osoby, pričom zároveň určí minimálny počet členov a základné materiálno-technické vybavenie ZHÚ.§ 31 ods. 2 zákona č. 314/2001 Z.z. o ochrane pred požiarmi v znení zákona č. 37/2014 Z. z.

Členovia ZHZ sú zamestnancami právnickej osoby alebo fyzickej osoby, avšak činnosť v týchto jednotkách vykonávajú len ako vedľajšiu pracovnú úlohu, v prípade vyhlásenia poplachu – na rozdiel od príslušníkov vyššie popisovaných ZHÚ, ktorý túto činnosť vykonávajú ako svoje zamestnanie.

 Dobrovoľný hasičský zbor obce 
Obciam vyplýva zo zákona povinnosť zriadiť dobrovoľný hasičský zbor obce (DHZO) na zdolávanie požiarov a vykonávanie záchranných prác pri mimoriadnych udalostiach na území obce (príp. zriadi spoločný hasičský zbor na základe dohody s okresným riaditeľstvom HaZZ). Učiniť tak nemusí v prípade, pokiaľ je jej počet obyvateľov menší ako 500 alebo v prípade dohody s HaZZ alebo právnickou osobou/fyzickou osobou–podnikateľom so sídlom v obci, na základe ktorej budú ich hasičské jednotky plniť úlohu DHZO.§ 33 ods. 1 až 4 zákona č. 314/2001 Z. z. v znení zákona č. 37/2014 Z. z.

Veliteľa DHZO vymenúva a odvoláva obec.§ 33 ods. 4 zákona č. 314/2001 Z. z. v znení neskorších predpisov Členom DHZO môže byť osoba staršia ako 18 rokov, zdravotne spôsobilá a spôsobilá na právne úkony.§ 33 ods. 5 zákona č. 314/2001 Z. z. v znení neskorších predpisov Pri určovaní počtu členov jednotky a jej materiálno-technického zabezpečenia obec (mesto) prihliada na miestne reálie, napr. veľkosť zastavaného územia, kapacitu zdrojov vody na hasenie požiarov, prírodné podmienky, charakter požiarneho nebezpečenstva a pod.Pre podrobné kritériá pozri § 3 a 4 vyhlášky Ministerstva vnútra Slovenskej republiky č. 611/2006 Z. z. o hasičských jednotkách

 Spojené štáty 
 Hasičské jednotky v Spojených štátochVýlučne profesionálne jednotky sa vyznačujú 100-percentným podielom profesionálnych hasičov, prevažne profesionálne 51 – 99 %, prevažne dobrovoľné 1 – 50 %, výlučne dobrovoľné sú tvorené len dobrovoľnými hasičmi. Štruktúra  Počet  %  Podiel populácie USA  v spádovom území výlučne profesionálne  1 928  6,4 %  44,4 % prevažne profesionálne  1 539  5,1 %  16,5 % prevažne dobrovoľné  4 671  15,6 %  16,4 % výlučne dobrovoľné  21 882  72,9 %  22,7 % spolu  30 020  100,0 %  100,0 % zdroj: 

V Spojených štátoch sa podľa údajov National Fire Protection Association k roku 2001 nachádza 30 020 hasičských jednotiek (miestny názov sg. ), z toho 6,4 % výlučne profesionálnych, 5,1 % s prevažne profesionálnymi hasičmi, 15,6 % s prevažne dobrovoľnými hasičmi a 72,9 % výlučne dobrovoľných. Výlučne profesionálne jednotky sú v 87,5 % prípadoch situované v oblastiach s najmenej 1 miliónom obyvateľov. Naproti tomu podiel výlučne dobrovoľných jednotiek so spádovosťou na území s 50 00099 999 obyv. činí len 0,6 %. V oblastiach s menej než 2500 obyvateľmi vykonávajú činnosť až v 95,2 % prípadoch výlučne dobrovoľné jednotky, pričom len 0,4 % tvoria výlučne profesionálne jednotky.. Pozri aj 

 Poznámky 

 Referencie 

 Literatúra 
Monografie


Zákony
 Zákon č. 314/2001 Z. z. o ochrane pred požiarmi v znení zákona č. 37/2014 Z. z.
 Vyhláška Ministerstva vnútra SLovenskej republiky č. 611/2006 Z. z. o hasičských jednotkách

Kategória:Požiarna ochrana